钦定古今图书集成/历象汇编/庶征典/第087卷 > 陈
## 钦定古今图书集成/历象汇编/庶征典/第087卷 > 陈

### 武帝永定三年旱

按《南史陈武帝本纪》：“永定三年闰四月，时久不雨，丙
午，幸锺山，祭蒋帝庙。是日降雨，迄于月晦。”

### 宣帝太建十二年旱

按《陈书宣帝本纪》：“太建十二年夏四月己卯，大雩。壬
午雨。十一月己丑，诏曰：‘朕君临四海，日旰劬劳，思弘
至治，未臻斯道。而兵车骤出，军费尢烦，刍漕控引，不
能征赋。夏中亢旱伤农，畿内为甚，民失所资，岁取无
托。此则政刑未理，阴阳舛度，黎元阻饥，君孰与足？靖
言兴念，余责在躬，宜布惠泽，溥沾氓庶。其丹阳、吴兴’”、
晋陵、建兴、义兴、东海、信义、陈留、江陵等十郡，并谢署
即年田税禄秩，并各原半。其丁租半申至来岁秋登。
按《隋书五行志》，“陈太建十二年春，不雨至四月。先是
周师掠淮北，始兴王叔陵等诸军败绩，淮北之地皆
没于周。”盖其应也。